น็อยเอสมูเซอุม

น็อยเอสมูเซอุม (; พิพิธภัณฑ์ใหม่) เป็นอาคารอนุรักษ์และพิพิธภัณฑ์บนเกาะพิพิธภัณฑ์ในย่านมิทเทอ เบอร์ลิน ประเทศเยอรมนี สร้างขึ้นในระหว่างปี 1843 ถึงปี 1855 ภายใต้ดำรัสของจักรพรรดิฟรีดริช วิลเฮ็ล์มที่ 4 แห่งปรัสเซีย ด้วยสถาปัตยกรรมแบบนีโอคลาสสิก และ เรนเนสซองส์ฟื้นฟู รวมถึงได้รับการยอมรับว่าผลงานชิ้นสำคัญหนึ่งของสถาปนิก ฟรีดริค เอากุสต์ สทือเลอร์ พิพิธภัณฑ์ได้รับความเสียหายจากการทิ้งระเบิดของฝ่ายสัมพันธมิตรในสมัยสงครามโลกครั้งที่สอง และถูกทิ้งให้ทรุดโทรมลงในสมัยเยอรมนีตะวันออก ก่อนจะได้รับการฟื้นฟูขึ้นใหม่ในปี 1999 และเปิดให้บริการอีกครั้งในปี 2009 นำโดยเดวิด ชิพเพอร์ฟีลด์ ปัจจุบัน พิพิธภัณฑ์น็อยเอสเป็นที่ตั้งของพิพิธภัณฑ์ไอยคุปต์วิทยา (Ägyptisches Museum), ของสะสมปาปีรัส (), พิพิธภัณฑ์ยุคก่อนประวัติศาสตร์และยุคโบราณ (Museum für Vor- und Frühgeschichte) และบางส่วนของของสะสมโบราณ (Antikensammlung) ในปี 1999 พิพิธภัณฑ์ในฐานะส่วนหนึ่งของเกาะพิพิธภัณฑ์ ได้รับการขึ้นทะเบียนเป็นแหล่งมรดกโลกโดยยูเนสโกด้วยลักษณะทางสถาปัตยกรรมอันโดดเด่น และในฐานะมรดกของการพัฒนาพิพิธภัณฑ์ขึ้นเป็นปรากฏการณ์ทางสังคมในปลายศตวรรษที่ 19 ถึงต้นศตวรรษที่ 20

อ้างอิง

พิพิธภัณฑ์ในเบอร์ลิน
เกาะพิพิธภัณฑ์